**57. fundur**

Fundargerð 10.10.2017

**Mætt voru:** Kara Lind Óskarsdóttir 9. MG og Eiríkur Viktorsson, 10. SÓG, fulltrúar nemenda. Kristín Thoroddsen, grenndarfulltrúi og Jökull Pétursson, fulltrúi foreldra. Ellý Erilngsdóttir, fulltrúi kennara og Erla Jónsóttir, fulltrúi annarra starfsmanna. María Pálmadóttir skólastjóri sem stýrði fundi og Margrét Ólöf Jónsdóttir, deildarstjóri unglingadeildar sem ritaði fundargerð.

**Dagskrá fundarins:**

- Mat á skólastarfi (sjá skýrslu Skólavogarinnar í viðhengi ) og umbótaáætlun

- Niðurstöður starfsmannasamtala/starfsmannakönnun

- Valgreinar í unglingadeild

- Skólabyrjun - breyttar tímasetningar

- Önnur mál

María kynnti Skólavogina frá síðasta skólaári. Almennt ekki miklar breytingar milli ára og skólinn kemur ágætlega út. Fram kom að tíðni eineltis er lægst í Setbergsskóla í Hafnarfirði. Einn þáttur sker sig úr en það er virkni nemenda í kennslustundum. Eiríkur telur að þetta eigi við rök að styðjast og að nemendur fái ekki að tjá sig nægjanlega mikið um námsefnið. Ræddum hvernig hægt væri að ráða bót á þessu. Liður í úrbótum var t.d. námskeið fyrir kennara um bekkjarfundi.

María fór yfir foreldrakönnunina og það er samræmi milli hennar og nemendakönnunar. Nám og kennsla er við meðaltal. Foreldrar telja hins vegar að einelti sé meira en fram kemur í nemendakönnun. Þeir telja að einelti eigi sér stað í frímínútum og matsal.

Það þarf að skoða nánar hvaða foreldrar svara að gæslu sé ábótavant. Eru það þeir sem eiga börn sem eru í íþróttum í Kaplakrika eða í íþróttahúsinu við Setbergsskóla. Fram kom að gæslu í búningsklefum í Kaplakrika sé ábótavant.

Niðurstöður starfsmannasamtala. Almennt er fólk ánægt og vinnur vel saman. Skólaliðar telja að þeir mættu fá að fylgjast betur með t.d. að fá betri upplýsingar um nemendur. Miðla þurfi betur til þeirra sem málið varðar.

Fram koma að starfsmenni í Bergi telja mikilvægt að allir komist í mat.

Þroskaþjálfar þurfa að fá skýrari starfslýsingu og leiðbeiningar fyrir nýtt starfsfólk þurfa að vera skýrar.

Ræddum um niðurstöður samræmdra prófa og hvernig haga beri úrbótum í samræmi við niðurstöður þeirra.

Ræddum um að endurskoða þurfi skólareglur t.d. varðandi snjalltæki.

María fór yfir valgreinar í unglingadeild en þær eru með hefðbundnu sniði. Ætlum að hafa leiklistarval í skólanum. Rætt var um að bæta mætti við valgreinum með því móti að vera í meira samstarfi við aðra skóla í bænum.

María ræddi breytingar á skólatíma en kennsla hefst nú kl. 8:30. Farið var yfir það hve margir nýta morgungæsluna. En það eru ekki margir nemendur. Skólinn opnar í vetur kl. 7:45 en opnaðir kl. 7:50 í fyrra. Lögð verður fyrir foreldrakönnun í apríl og í framhaldi verður tekin ákvörðun um hvort eigi að halda þessi tímasetningu eða breyta til fyrra horfs.

Önnur mál

Ellý ræddi um námsgögnin. Skipulagið gekk ekki upp og námsgögnin sem komu voru ekki þau sem pöntuð voru. Rætt var um að við vorum sett í erfiða aðstöðu vegna þess hve seint þessi ákvörðun var tekin. Það eru ekki öll námsgögn komin enn og sumu þarf að skila.

Fundi slitið,

Margrét Ólöf Jónsdóttir.